2. ΑΝΑΓΚ. ΝΟΜΟΣ υπ’ αριθ. 1970 της 13/15 Σεπτ. 1939 Περί ρυθμίσεως της καλλιεργείας της καννάβεως και εξασφαλίσεως των μέσων επεξεργασίας των προϊόντων αυτής. Άρθρ.1.-1.Από της δημοσιεύσεως του παρόντος απαγορεύεται η καλλιέργεια της κλωστικής καννάβεως (CANNAVIS SATINA) άνευ αδείας χορηγουμένης υπό του Προϊσταμένου της οικείας Γεωργικής Υπηρεσίας κατά τα ειδικώτερον δι' αποφάσεως του Υπουργού της Γεωργίας καθορισθησόμενα. Ως προς τους νομούς τους υπαγομένους εις Γενικάς Διοικήσεις η άδεια χορηγείται υπό του Προϊσταμένου κατόπιν εγκρίσεως του παρά τη Γενική Διοικήσει Διευθυντού Γεωργίας. 2.Δι’ αποφάσεως του Υπουργού της Γεωργίας ορίζονται αι εις έκαστον Νομόν και περιοχήν τούτου καλλιεργηθησόμεναι δια καννάβεως καθ’ έκαστον έτος και κατ’ ανώτατον όριον εκτάσεις. Άρθρ.2.-1.Ο προτιθέμενος να καλλιεργήση κάνναβιν οφείλει μέχρι τέλους Ιανουαρίου εκάστου έτους να υποβάλη εις τον οικείον Προϊστάμενον της Γεωργικής Υπηρεσίας αίτησιν καλλιεργείας, εμφαίνουσαν: α)Το ονοματεπώνυμον του αιτούντος και την σύνθεσιν της οικογενείας του. β)Την Κοινότητα, εις ην υπάγεται η καλλιεργηθησομένη έκτασις. γ)Την έκτασιν, ην προτίθεται να καλλιεργήση, εις στρέμματα. δ)Την θέσιν, εις ην κείται αύτη, και τα όριά της. ε)Εάν την καλλιέργειαν θα ασκήση επί ιδιοκτήτου αγρού ή ξένου τοιούτου και εν τη περιπτώσει ταύτη το ονοματεπώνυμον του ιδιοκτήτου του αγρού. ς)Εάν την καλλιέργειαν θα ασκήση αυτοπροσώπως και δια των μελών της οικογενείας του ή δι' εργατών. 2.Οι Προϊστάμενοι Γεωργικών Υπηρεσιών ελέγχουσι δια παντός μέσου τας υποβαλλομένας αυτοίς αιτήσεις και, εφ’ όσον συντρέχουσιν αι προϋποθέσεις του παρόντος νόμου, χορηγούσι τας απαιτουμένας αδείας καλλιεργείας εντός είκοσι ημερών από της λήξεως της προθεσμίας, ήτις προβλέπεται υπό της προηγουμένης παραγράφου δια την προς αυτούς υποβολήν των αιτήσεων. 3.Εις περίπτωσιν, καθ’ ην η καθορισθείσα προς καλλιέργειαν δια της υπό του άρθρ. 1 προβλεπομένης Υπουργικής αποφάσεως εις εκάστην περιφέρειαν έκτασις δεν θα επήρκει προς κάλυψιν ολοκλήρου του αιτουμένου ποσού στρεμμάτων δια των υποβληθησομένων μέχρι της τασσομένης προθεσμίας αιτήσεων καλλιεργείας, η άδεια καλλιεργείας χορηγείται κατά προτίμησιν    εις   τους  αυτοπροσώπως    και (Μετά την σελ. 904) Σελ. 905 189-107 Κάνναβις 16.Ξ.ε.1-2 δια των μελών της οικογενείας αυτών καλλιεργούντας και τους παρέχοντας εχέγγυα της δι’ ιδίων μέσων επεξεργασίας της παραχθησομένης καννάβεως προς εξαγωγήν των ινών, επιτρεπομένης και της μειώσεως της αιτουμένης παρ’ εκάστου καλλιεργητού εκτάσεως εις τα κατά την κρίσιν των Προϊσταμένων Γεωργικής Υπηρεσίας επιβαλλόμενα όρια. 4.Πάσαι αι προς εφαρμογήν του παρόντος νόμου αιτήσεις, βεβαιώσεις και λοιπά δικαιολογητικά έγγραφα συντάσσονται εφ’ απλού χάρτου. Άρθρ.3.-1.Οι κατά παράβασιν των διατάξεων των άρθρ. 1 και 2 άνευ αδείας ή καθ’ υπέρβασιν της χορηγηθείσης αυτοίς αδείας καλλιεργούντες κάνναβιν διώκονται τη εγκλήσει των οργάνων της οικείας Γεωργικής Υπηρεσίας και τιμωρούνται υπό του αρμοδίου Δικαστηρίου δια χρηματικής ποινής (δραχμών τριακοσίων) κατά καλλιεργηθέν κατά παράβασιν του νόμου στρέμμα. Εν υποτροπή η ποινή διπλασιάζεται. Περί του μέτρου των χρηματικών ποινών βλ. άρθρ. 2 Νόμ. 110/1945 τόμ. 8 σελ. 6 2.Αι δυνάμει της προηγουμένης παραγράφου επιβαλλόμεναι χρηματικαί ποιναί αποτελούν έσοδον του Κ.Τ.Γ.Κ.Δ., εισπραττόμεναι δε δι’ ειδικού διπλοτύπου εισπράξεως, αποδίδονται εις το Κ.Τ.Γ.Κ.Δ. και Δασών δια της Τραπέζης της Ελλάδος κατά τρίμηνον. Αύται διατίθενται αποκλειστικώς προς προαγωγήν της κανναβοκαλλιεργείας. Άρθρ.4.-1.Προς τον σκοπόν της εξασφαλίσεως καλλιτέρων όρων αποβρέξεως και επεξεργασίας των προϊόντων της κανναβοκαλλιεργείας των χωρικών μικροεκμεταλλεύσεων, ως και διαδόσεως σχετικών τεχνικών γνώσεων εις τους επιδιδομένους συστηματικώς εις την καλλιέργειαν ταύτην, δύναται δι' αποφάσεως του Υπουργού Γεωργίας να επιτραπή η ίδρυσις υποδειγματικών εγκαταστάσεων αποβρέξεως και επεξεργασίας καννάβεως δαπάναις των οικείων Γεωργικών Ταμείων. 2.Τα Γεωργικά Ταμεία των Νομών δύνανται μετά γνωμοδότησιν του Δ.Σ. του Κ.Τ.Γ.Κ.Δ. και έγκρισιν του Υπουργού της Γεωργίας να παραχωρώσι την χρήσιν και εκμετάλλευσιν των ως άνω εγκαταστάσεων εις Γεωργικούς Συνεταιρισμούς ή τας ενώσεις αυτών επί μισθώμασι και όροις καθοριζομένοις δια της αποφάσεως της εγκρινούσης την παραχώρησιν. Σελ. 906 189-108 3.Επίσης εις τας αυτάς συνεταιρικάς οργανώσεις και κατά τας διατυπώσεις της προηγουμένης παραγράφου δύνανται τα Γεωργικά Ταμεία των Νομών να μεταβιβάζωσι την κυριότητα των ως άνω εγκαταστάσεων, ή επί αμέσω καταβολή της αξίας αυτών ή επί εξοφλήσει ταύτης χρεωλυτικώς και ατόκως εντός χρονικής διάρκειας ουχί μακροτέρας των δέκα πέντε ετών. Εις την πρώτην περίπτωσιν δύναται να χορηγηθή έκπτωσις μέχρι 30%. Ως αξία των εγκαταστάσεων εις αμφοτέρας τας περιπτώσεις λογίζεται η τιμή κόστους αυτών. 4.Γεωργικοί Συνεταιρισμοί ή ενώσεις αυτών προβαίνουσαι εις εγκαταστάσεις αποβρέξεως και επεξεργασίας καννάβεως προς εξυπηρέτησιν των κανναβοκαλλιεργητών της περιφερείας των δύνανται να τύχωσι μετ’ έγκρισιν του Υπουργού της Γεωργίας εκ μέρους του Κ.Τ.Γ.Κ.Δ. επιχορηγήσεως μέχρι 30% επί του συνολικού κόστους τούτων, εφ' όσον συνεμορφώθησαν πλήρως προς τας υποδείξεις του Υπουργείου Γεωργίας ως προς τον τρόπον εγκαταστάσεως μηχανημάτων και ως προς τον τύπον και την δυναμικότητα των μηχανημάτων. Το συνολικόν κόστος καθορίζεται δι’ αποφάσεως του Υπουργού της Γεωργίας, μετά γνώμην τριμελούς Επιτροπής εξ ανωτέρων τεχνικών υπαλλήλων συνιστωμένης και δι’ αποφάσεως αυτού. 5.Η έδρα των κατά το άρθρον τούτο εγκαταστάσεων, ο τρόπος της λειτουργίας αυτών, ως και οιαιδήποτε τυχόν πρόσθετοι όροι των κατά τα ως άνω παραχωρήσεων ορίζονται δι’ αποφάσεως του Υπουργού Γεωργίας. Άρθρ.5.-Προς τον σκοπόν της ενισχύσεως της αυτοπροσώπου υπό των γεωργών χωρικής επεξεργασίας της καννάβεως και των λοιπών κλωστικών φυτών (λίνου, βιομηχανίας κλπ.) τα Γεωργικά Ταμεία των νομών δύνανται, κατόπιν αποφάσεως του Υπουργού της Γεωργίας, να προμηθεύωνται μικρά χειροκίνητα ή και ιμαντοκίνητα μηχανήματα προς εξαγωγήν των ινών εκ των στελεχών των κλωστικών φυτών επί σκοπώ διαθέσεως τούτων εις Συνεταιρισμούς ή και εις μεμονωμένους προοδευτικούς καλλιεργητάς εκλεγομένους υπό των Γεωργικών Υπηρεσιών του Υπουργείου Γεωργίας επί ηλαττωμένη τιμή μέχρι 50%. 16.Ξ.ε.2 Κάνναβις Άρθρ.6.-1.Αι Συνεταιρικαί Οργανώσεις, αίτινες κατέχουσι καθ’ οιονδήποτε τρόπον εγκαταστάσεις επεξεργασίας καννάβεως, υπόκεινται εις τον τεχνικόν, διοικητικόν και οικονομικόν έλεγχον των αρμοδίων υπηρεσιών του Υπουργείου Γεωργίας ως προς την καλήν και ομαλήν λειτουργίαν των εγκαταστάσεων τούτων και την εν γένει εκπλήρωσιν του προορισμού των, καθ’ ο ειδικώτερον ορισθήσεται δια Β.Δ/τος, προτάσει του Υπουργού της Γεωργίας εκδοθησομένου. 2.Επιτρέπεται η εις το Υπουργείον Γεωργίας απόσπασις εκ του Οργανισμού Βάμβακος ενός γεωπόνου, αποφοίτου ανωτέρας σχολής. Ούτος τοποθετείται εις την Α΄ Διεύθυνσιν Γεωργίας ως εισηγητής ασχολούμενος ειδικώς με τα ζητήματα της καλλιεργείας και επεξεργασίας της καννάβεως. Η μισθοδοσία του βαρύνει τον οργανισμό Βάμβακος. Άρθρ.7.-Επιτρέπεται όπως δια κοινής αποφάσεως των Υπουργών Οικονομικών και Γεωργίας μετακαλούνται εκ της αλλοδαπής δια διάστημα δύο το πολύ ετών εις εμπειροτέχνης και δύο τεχνίται, ειδικοί εις τα ζητήματα της καλλιέργειας ή επεξεργασίας της καννάβεως. Η μισθοδοσία, τα οδοιπορικά και αι αποζημιώσεις αυτών ως και πάσα άλλη λεπτομέρεια θέλει καθορισθή μετά γνώμην του Κ.Τ.Γ.Κ.Δ. δια της αυτής ως άνω αποφάσεως υπογραφομένης και σχετικής συμβάσεως μεταξύ των μετακαλουμένων και του Υπουργού Γεωργίας ή του παρά τούτου εντεταλμένου υπαλλήλου. Η διάταξις του άρθρ. 49 παρ. 10 του Νόμ. 4142 «περί οργανισμού της Γεωργικής Υπηρεσίας» έχει εφαρμογήν ως προς τους κατά τα ανωτέρω μετακαλουμένους αλλοδαπούς. Αι εκ της εφαρμογής του παρόντος άρθρου δαπάναι βαρύνουν το Κ.Τ.Γ.Κ.Δ. 